**Steven George Gerrard**, MBE (\* 30. máj 1980, Whiston, Merseyside, Anglicko) je bývalý anglický futbalista, univerzálny stredopoliar známy svojimi ďalekonosnými strelami a presnými prihrávkami. Bol kapitán klubu Liverpool FC, kde nosil číslo 8. Zmluvu s klubom mal do leta roku 2015. Následne hral za klub Los Angeles Galaxy, kde tak isto nosil číslo 8. Posledný zápas odohral 6. novembra 2016 a 24. novembra 2016 ohlásil ukončenie svojej kariéry.

Bol vice-kapitánom Anglického národného futbalového mužstva.

Bol nominovaný na ocenenie FIFA Hráč roka v rokoch 2005, 2006 a 2007.

Športová kariéra
----------------

Hráčom FC Liverpool bol už od ôsmich rokov. Svoju prvú profesionálnu zmluvu podpísal v roku 1997. V seniorskom tíme debutoval 29. novembra 1998 v zápase proti Blackburn Rovers, kde nastúpil ako náhradník v druhom polčase. V tejto sezóne sa aj vďaka zraneniu Jamieho Redknappa dostal do základnej zostavy, v ktorej odohral 13 stretnutí. Svoj prvý gól strelil 5. decembra 1999 do siete Sheffieldu.

V sezóne 2000-2001 dosiahol Gerrard s FC Liverpool viaceré úspechy: klub získal Pohár FA, Ligový pohár a na medzinárodnej scéne Pohár UEFA. Práve vo finále Pohára UEFA s Alavesom strelil svoj prvý gól v medzinárodnom stretnutí a Liverpool zvíťazil 5:4. Gerrard získal tento rok ocenenie PFA Mladý hráč roka.

Keď v roku 2004 odišla vtedajšia najväčšia hviezda Liverpoolu Michael Owen do Realu Madrid, prevzal po ňom úlohu kapitána mužstva. Steven sa osvedčil už na konci sezóny vo finále Ligy majstrov proti AC Miláno. Zápas sa začal jednoznačne pre AC Miláno, ktorého tím už v prvom polčase vyhrával 3:0. Gerrardov gól motivoval Liverpool k nečakanému vyrovnaniu na 3:3 za 6 minút a následnému víťazstvu po penaltovom rozstrele. Gerrard sa tak stal druhým najmladším kapitánom, ktorý doviedol svoje mužstvo k víťazstvu v Lige majstrov. Po tomto úspechu sa objavili dohady o jeho odchode do niektorého z bohatších anglických klubov, pričom najväčší záujem prejavili Chelsea FC, Manchester United a Real Madrid. Gerrard sa však rozhodol zostať v Liverpoole.

28. októbra 2009 nastúpil proti Blackburn Rovers FC na svoj jubilejný 500. zápas v drese Liverpool FC.

Za anglickú reprezentáciu debutoval v roku 2000 pod trénerom Kevinom Keeganom. Bol nominovaný na Euro 2000 v Belgicku a Holandsku, no príležitosť dostal len v jednom zápase. Kvôli zraneniu sa nezúčastnil Majstrovstiev sveta v roku 2002.

Incident
--------

Koncom decembra 2008 bol zatknutý po bitke v jednom z liverpoolskych podnikov. Z potýčky však vyviazol bez trestu.

Úspechy
-------

### Hráčske

**Liverpool**

* FA Cup: 2000/01, 2005/06
* EFL Cup: 2000/01, 2002/03, 2011/12
* FA Community Shield: 2006
* Liga majstrov UEFA: 2004/05
* Pohár UEFA: 2000/01
* Superpohár UEFA: 2001

**Individuálne**

* Futbalista roka UEFA: 2005
* PFA Players' Hráč roka: 2005/06
* PFA Mladý hráč roka: 2000/01
* PFA Premier League Tím roka: 2000/01, 2003/04, 2004/05, 2005/06, 2006/07, 2007/08, 2008/09, 2013/14
* PFA Fans' Hráč roka: 2000/01, 2008/09
* PFA Merit Award: 2015
* FWA Futbalista roka: 2008/09
* Onze d'Argent: 2005
* FA Anglicko Hráč roka: 2007, 2012
* Liverpool Hráč sezóny: 2004, 2006, 2007, 2009
* FIFA FIFPro World XI: 2007, 2008, 2009
* Tím roka UEFA: 2005, 2006, 2007
* ESM Tím roka: 2008/09
* Premier League Hráč mesiaca: Marec 2001, Marec 2003, December 2004, Apríl 2006, Marec 2009, Marec 2014
* Najviac asistencií v Premier League: 2013/14
* Anglická futbalová sieň slávy: 2017
* Sieň slávy Premier League: 2021

### Trénerské

**Rangers**

* Scottish Premiership: 2020/21

**Individuálne**

* SFWA Tréner roka: 2020/21
* PFA Scotland Tréner roka: 2020/21
* SPFL Premiership Tréner roka: 2020/21
* Scottish Premiership Tréner mesiaca: Apríl 2019, September 2019, December 2019, August 2020, Október 2020, November 2020, Február 2021

### Rad

* Rad britského impéria (Member): 2007

Referencie
----------

1. ↑   *Gerrard se dohodl s Liverpoolem na prodloužení smlovy* [online]. eurofotbal.cz, 3. apríl 2009. Dostupné online.  (po anglicky)
2. ↑   *Steven Gerard skončil po barové rvačce ve vězení* [online]. esport.cz, 29. december 2008. Dostupné online. [nefunkčný odkaz] (po česky)
3. ↑   *Gerrardovi trest za napadení nehrozí* [online]. eurofotbal.cz, 20. marec 2009. Dostupné online.  (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Steven Gerrard**

| * z
* d
* u
Liga majstrov UEFA 2004/2005 - Liverpool FC |
| --- |
| Brankár | 
* Jerzy Dudek

 |
| Hráči | 
* Steve Finnan
* Dietmar Hamann
* Jamie Carragher
* Sami Hyypiä
* Djimi Traoré
* Xabi Alonso
* Luis Garcia
* Steven Gerrard
* John Arne Riise
* Harry Kewell
* Vladimír Šmicer
* Milan Baroš
* Djibril Cissé

 |
| Tréner | 
* Rafael Benítez

 |

Autoritné údaje: * GND: 173959016
* ISNI: 0000000037418890
* LCCN: nb2006015488
* NK ČR: osa2016935712
* VIAF: 11829768
* WorldCat: lccn-nb2006015488